ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కేరళ, హరియాణాలోని ఎవియన్ ఇన్ఫ్లుయెంజా ప్రభావిత జిల్లాలకు నిపుణుల బృందాలను పంపిన కేంద్ర ఆరోగ్య శాఖ
ఎవియన్ ఇన్ఫ్లుయెంజా ప్రభావం కనిపించిన కేరళలోని అలప్పుజా, కొట్టాయం, హరియాణాలోని పంచకుల జిల్లాలకు బహుళాంశ బృందాలను కేంద్ర ఆరోగ్య, కుటుంబ సంక్షేమ శాఖ పంపింది.
కేరళలోని అలప్పుజ, కొట్టాయం జిల్లాల్లో చనిపోయిన బాతుల్లో ఎవియన్ ఇన్ఫ్లుయెంజా  జాడ కనుగొన్నట్లు ఈనెల 4వ తేదీన పశు సంవర్దక శాఖ ప్రకటించింది. పంచకుల జిల్లా నుంచి కూడా ఇదే తరహా నివేదికలు వచ్చాయి.
నేషనల్ సెంటర్ ఫర్ డిసీజ్ కంట్రోల్, నేషనల్ ఇన్స్టిట్యూట్ ఆఫ్ వైరాలజీ, ఛత్తీస్గఢ్ పీజీఐఎంఈఆర్, న్యూదిల్లీలోని డా.ఆర్ఎంఎల్ ఆసుపత్రి, లేడీ హార్డింజ్ వైద్య కళాశాల నుంచి ఎంపిక చేసిన నిపుణులతో రెండు బహళాంశ బృందాలను ఏర్పాటు చేసి, ఆయా జిల్లాలకు కేంద్ర ఆరోగ్య శాఖ ఈనెల 4న పంపింది. కేంద్ర ఆరోగ్య శాఖ ప్రకటించిన ఎవియన్ ఇన్ఫ్లుయెంజా నియంత్రణ ప్రణాళికను అమలు చేయడంలో ఆయా రాష్ట్ర ఆరోగ్య విభాగాలకు తోడ్పడడం ఈ బృందాల కర్తవ్యం.
దీంతోపాటు, ఎన్సీడీసీ డైరెక్టర్, ఆహార శుద్ధి పరిశ్రమల శాఖ జాయింట్ సెక్రటరీ&కొవిడ్-19 నోడల్ అధికారితో కూడిన అత్యున్నత స్థాయి బృందాన్ని కూడా బుధవారం కేరళకు ఆరోగ్య శాఖ పంపింది. ఎవియన్ ఇన్ఫ్లుయెంజా నియంత్రణ కార్యక్రమాల పర్యవేక్షణతోపాటు, ప్రజారోగ్య పరిరక్షణ చర్యలు పెంచడంలో రాష్ట్ర ఆరోగ్య విభాగాలకు ఈ బృందం మార్గనిర్దేశనం చేస్తుంది. రాష్ట్రంలో కొవిడ్ పరిస్థితిని కూడా ఈ బృందం పరిశీలిస్తుంది.
కాకులు, వలస పక్షుల మరణాలకు సంబంధించి; రాజస్థాన్లోని ఝలావర్, మధ్యప్రదేశ్లోని భింద్ జిల్లాల నుంచి కూడా ఎవియన్ ఇన్ఫ్లుయెంజా నివేదికలు వచ్చాయి. నిర్దేశించిన ప్రొటోకాల్ ప్రకారం, పౌల్ట్రీ పక్షుల్లో వైరస్ గుర్తించే చర్యలు పెంచాలని పశు సంవర్దక శాఖ హెచ్చరికలు జారీ చేసింది.
ఎవియన్ ఇన్ఫ్లుయెంజా మనుషులకు సోకినట్లు ఇప్పటివరకు ఎక్కడా నమోదు కాలేదు. ఈ వైరస్ విస్తరిస్తున్న నేపథ్యంలో, కేంద్ర ఆరోగ్య, కుటంబ సంక్షేమ శాఖ అత్యంత అప్రమత్తంగా వ్యవహరిస్తోంది.
PIB Headquarters
వ్యాధుల నియంత్రణకు ప్రచార కార్యక్రమాలు అవసరం: శ్రీ మరియప్పన్, ఎడిజి, పిఐబి
క్షేత్ర ప్రచార శాఖ కార్యశాల ప్రారంభం
ప్రభుత్వ విభాగాలు, ప్రసార సాధనాలు సమన్వయంతో పని చేస్తూ ప్రజలను చైతన్య పరిచినప్పుడే అన్ని రకాల వ్యాధులను నియంత్రించ వచ్చునని పత్రికా, సమాచార కార్యాలయం అదనపు డైరెక్టర్ జనరల్ శ్రీ మరియప్పన్ అన్నారు. మిషన్ ఇంద్రధనుష్, కుష్టు వ్యాధులపై క్షేత్ర ప్రచార శాఖ  నిర్వహించిన కార్యశాలను ఆయన ప్రారంభించారు. తెలుగు రాష్ట్రాల్లో ఇంద్రధనుష్ కార్యక్రమం విజయవంతమైందని, దీనివల్ల చిన్నారుల మరణాలు తగ్గాయన్నారు. మిషన్ ఇంద్రధనుష్ పై ప్రచారానికి మీడియాను,ముఖ్యంగా టెలివిజన్ ను విస్తృతంగా ఉపయోగించుకోవాలని ఆయన సూచించారు. పొగాకు వినియోగం వల్ల కలిగే దుష్పరిమాణాలపై గ్రామీణ ప్రాంతాల్లో ప్రచారం చేపట్టాలని కూడా ఆయన సూచించారు.
కేంద్ర కుటుంబ సంక్షేమ శాఖ ప్రాంతీయ సీనియర్ డైరెక్టర్ డాక్టర్ అనూరాధ మాట్లాడుతూ, తల్లి, శిశు మరణాలు తగ్గించడం,ప్రభుత్వ ఆసుపత్రుల్లో ప్రసవాలు పెంచడం,కుష్టు, క్షయ వ్యాధులు, సంక్రమిత వ్యాధులను నియంత్రించేందుకు పటిష్టమైన ప్రచార వ్యూహాలను అమలు చేయాల్సిన అవసరం ఉందని ఆమె అన్నారు. ఈ దిశలో క్షేత్ర ప్రచార విభాగం గ్రామీణ ప్రాంతాల్లో వ్యాధులపై అవగాహనా కార్యక్రమాలను ఎంతో సమర్ధంగా నిర్వహిస్తోందని చెప్పారు. చిన్నారులలో వ్యాధి నిరోధక శక్తిని పెంచడంతో పాటు, ఏడు రకాల వ్యాధుల నుండి వారిని రక్షించేందుకు కేంద్ర ప్రభుత్వం 2014లో ప్రవేశపెట్టిన మిషన్ ఇంద్రధనుష్ కార్యక్రమం తెలంగాణ రాష్ట్రంలో విజయవంతంగా అమలవుతోందని ఆమె చెప్పారు. ఇప్పటివరకు నాలుగు విడతల్లో ఈ కార్యక్రమాన్ని నిర్వహించామన్నారు. ఎమ్ఆర్  వ్యాధుల నియంత్రణకు తెలుగు రాష్ట్రాల్లో 99.2 శాతం చిన్నారులకు ఎమ్ఆర్ వాక్సిన్ ఇచ్చామన్నారు. ఈ కార్యక్రమం పరిధిలోకి ఇటీవల కొత్తగా జపనీస్ ఎన్సెఫెలైటీస్వ్యాధిని కూడా తీసుకొచ్చినట్లు ఆమె చెప్పారు. తెలంగాణాలో ప్రభుత్వ ఆసుపత్రులలో ప్రసవాలను ప్రోత్సహించేందుకు కేంద్ర ప్రభుత్వం భారీ స్థాయిలో నిధులు అందజేస్తోందని డాక్టర్ అనూరాధ చెప్పారు.
దేశంలో ప్రస్తుతం క్షయ, కుష్టు వ్యాధులు గణనీయంగా తగ్గినప్పటికీ, ఇంకా ఈ వ్యాధులను పూర్తిగా నిర్మూలించవలసిన అవసరం ఉందన్నారు. ప్రస్తుతం దేశవ్యాప్తంగా664 బ్లాకుల్లో క్షయ వ్యాధి నిర్మూలన కార్యక్రమాలను చేపట్టామన్నారు. తెలంగాణాలో ఆదిలాబాద్, నల్గొండ, మెదక్ జిల్లాల్లో క్షయ వ్యాధి కేసులపై ప్రత్యేక దృష్టి పెట్టినట్లు ఆమె చెప్పారు. హైదరాబాద్ వంటి పట్టణ ప్రాంతాల్లో క్షయ వ్యాధిపై సర్వే చేపట్టవలసిన అవసరం ఉందని డాక్టర్ అనురాధ అభిప్రాయపడ్డారు.
తెలంగాణ ఆరోగ్య, కుటుంబ సంక్షేమ శాఖ సంయుక్త సంచాలకురాలు శ్రీమతి సుధీర మాట్లాడుతూ - ఇంద్రధనుష్ కార్యక్రమం ద్వారా చిన్నారుల్లో మరణాలు మూడు వంతులు తగ్గించవచ్చునని చెప్పారు. ఈ కార్యక్రమం పై ఐఇసి ప్రచారం నిర్వహణలో తెలంగాణ జాతీయ స్థాయిలోనే మొదటి స్థానంలో ఉందని ఆమె చెప్పారు. ప్రసార సాధనాలు, జానపద కళారూపాలు, ఇంటర్ పర్సనల్ కమ్యూనికేషన్ ద్వారా ఇంద్రధనుష్ పై అవగాహన కల్పించడంలో విజయం సాధించామని ఆమె చెప్పారు. తెలంగాణాలో 3 లక్షల మంది పిల్లలకు ఈ టీకాలు అందించామన్నారు.
తెలంగాణ ఆరోగ్య, వైద్య శాఖ కుష్టు వ్యాధి నిర్మూలన విభాగం జాయింట్ డైరెక్టర్ జాన్ బాబు మాట్లాడుతూ - కుష్టు రోగస్తుల పట్ల సమాజంలో ఇప్పటికీ వివక్ష కొనసాగుతోందని,దీనిని తొలగించేందుకు ప్రసార సాధనాలు మరిన్ని అవగాహనా కార్యక్రమాలు చేపట్టాలని సూచించారు.
క్షేత్ర ప్రచార విభాగం జాయింట్ డైరెక్టర్ శ్రీ ఎం. దేవేంద్ర, తెలంగాణ కుటుంబ సంక్షేమ శాఖ అధికారులు, కేంద్ర సమాచార ప్రసార శాఖకు చెందిన పలువురు అధికారులు ఈ కార్యక్రమంలో పాల్గొన్నారు.
(Visitor Counter : 114
ప్రధాన మంత్రి కార్యాలయం
రాష్ట్రాల ముఖ్యమంత్రులతో సమావేశం కానున్న - ప్రధానమంత్రి.
ప్రధానమంత్రి శ్రీ నరేంద్రమోదీ, రేపు, 2020 మే నెల 11వ తేదీ మధ్యాహ్నం 3 గంటలకు వీడియో కాన్ఫరెన్స్ ద్వారా రాష్ట్రాల ముఖ్యమంత్రులతో ఐదవ సమావేశం నిర్వహించనున్నారు.
ప్రధానమంత్రి కార్యాలయం ఈ మేరకు ఒక ట్వీట్ చేస్తూ - " PM @narendramodi రేపు మధ్యాహ్నం 3 గంటలకు వీడియో కాన్ఫరెన్స్ ద్వారా రాష్ట్రాల ముఖ్యమంత్రులతో ఐదవ సమావేశం నిర్వహిస్తారు." అని పేర్కొంది.
ఆరోగ్య, కుటుంబ సంక్షేమ మంత్రిత్వ శాఖ
కేంద్ర ఆరోగ్య మంత్రి శ్రీ మన్సుఖ్ మాండవీయ అధ్యక్షతన సమావేశం అయిన జాతీయ ఆరోగ్య కమిషన్ 
ముందు నిర్ణయించిన ప్రకారం 2023 మొదటి భాగంలో రోడ్మ్యాప్ ప్రకారం నేషనల్ ఎగ్జిట్ టెస్ట్  నిర్వహణకు ప్రయత్నాలు: 2022లో ప్రయోగాత్మకంగా పరీక్ష నిర్వహణ
వైద్య విద్య నాణ్యతను మెరుగు పరిచి, పారదర్శక పరీక్షా విధాన రూపకల్పన, ఆరోగ్య సేవల మెరుగుదలకు ప్రభుత్వం కట్టుబడి ఉంది: శ్రీ మన్సుఖ్ మాండవీయ
ఈ రోజు కేంద్ర ఆరోగ్య మంత్రి శ్రీ మన్సుఖ్ మాండవీయ అధ్యక్షతన జాతీయ ఆరోగ్య కమిషన్  సమీక్షా సమావేశం జరిగింది. వైద్య విద్యకు సంబంధించిన పలు అంశాలను సమావేశంలో చర్చకు వచ్చాయి.
ముందు నిర్ణయించిన ప్రకారం 2023 మొదటి భాగంలో రోడ్మ్యాప్ ప్రకారం నేషనల్ ఎగ్జిట్ టెస్ట్ ను నిర్వహించడానికి సన్నాహాలు చేస్తున్నామని అధికారులు తెలిపారు. విధానాన్ని పరీక్షించడానికి మరియు వైద్య విద్యార్థులలో ఆందోళనను తొలగించడానికి 2022 లో ప్రయోగాత్మకంగా పరీక్షను నిర్వహించాలని నిర్ణయించామని అధికారులు వివరించారు. NExT  ఫలితాలను
 క్వాలిఫైయింగ్ ఫైనల్ ఎంబీబీస్ పరీక్ష.
 భారతదేశంలో ఆధునిక వైద్యం అందించడానికి లైసెన్స్ పొందడం.
 బ్రాడ్ స్పెషాలిటీలలో పిజి సీట్లను మెరిట్ ఆధారంగా కేటాయించడం కోసం పరిగణనలోకి తీసుకునే అంశాలు కూడా సమావేశంలో చర్చకు వచ్చాయి.
ప్రపంచస్థాయి ప్రమాణాలకు అనుగుణంగా NExT ని ఏ విధంగా నిర్వహించాలి, దీనికోసం ఎటువంటి చర్యలు అమలు చేయాలి అన్న అంశాలపై కూడా సమావేశంలో చర్చలు జరిగాయి. భారతదేశంలో లేదా ప్రపంచంలోని ఏ ప్రాంతంలోనైనా శిక్షణ పొందిన ప్రతి ఒక్కరికీ NExT ఒకే విధంగా ఉంటుంది. విదేశీ వైద్య గ్రాడ్యుయేట్ల  / మ్యూచువల్ రికగ్నిషన్ సమస్య దీని ద్వారా పరిష్కారం అవుతుంది.
సమావేశంలో మాట్లాడిన శ్రీ మన్సుఖ్ మాండవీయ వైద్య విద్య నాణ్యతను మెరుగు పరిచి, పారదర్శక పరీక్షా విధాన రూపకల్పన, ఆరోగ్య సేవల మెరుగుదలకు ప్రభుత్వం కట్టుబడి ఉందని తెలిపారు. ఈ లక్ష్యాల సాధనకు సంబంధిత వర్గాలతో కలసి పనిచేస్తున్నామని మంత్రి తెలిపారు.
నేషనల్ మెడికల్ కమిషన్  గురించి:
నాణ్యమైన వైద్య విద్యకు అందరికీ అందుబాటులోకి తెచ్చి దేశంలోని అన్ని ప్రాంతాల్లో వైద్య నిపుణుల సేవలు లభించేలా చేసి దేశంలో అందరికి సమానమైన మరియు సార్వత్రిక ఆరోగ్య సంరక్షణ అందించాలన్న లక్ష్యంతో పార్లమెంటు ఆమోదం తో 25.9.2020 నుండి అమల్లోకి వచ్చిన నేషనల్ మెడికల్ కమిషన్ యాక్ట్, 2019 ద్వారా ఎన్ఎంసి స్థాపించబడింది.
వైద్య విద్య నాణ్యత, ప్రమాణాలను మెరుగుపరచడానికి అవసరమైన నిబంధనలను, విధానాలను రూపొందించడం, వైద్య సంస్థలు, వైద్య పరిశోధనలు మరియు వైద్య నిపుణులను నియంత్రించే విధానాలను రూపొందించడం, ఆరోగ్యం మరియు ఆరోగ్య సంరక్షణ మౌలిక సదుపాయాల కోసం మానవ వనరులతో సహా ఆరోగ్య సంరక్షణలో అవసరాలను అంచనావేసి వీటిని అందుబాటులోకి ఇవ్వడానికి కార్యాచరణ సిద్ధం చేయడం, కమిషన్, అటానమస్ బోర్డులు మరియు రాష్ట్రాల వైద్య బోర్డులు సక్రమంగా పనిచేయడానికి అవసరమైన నిబంధనలు, మార్గదర్శకాలను రూపొందించి అమలు చేసే అంశాలను నేషనల్ మెడికల్ కమిషన్ పర్యవేక్షిస్తోంది. స్వయంప్రతిపత్త బోర్డుల మధ్య సమన్వయాన్ని సాధించడానికి కూడా నేషనల్ మెడికల్ కమిషన్ కృషి చేస్తుంది.
స్వయంప్రతిపత్త బోర్డులు తీసుకునే నిర్ణయాలపై నిర్ణయాలకు సంబంధించి ఎన్ఎంసి అప్పీలేట్ అధికారంతో పనిచేస్తుంది. వైద్య వృత్తిలో వృత్తిపరమైన నైతిక విలువలను పాటించడం కోసం అవసరమైన విధానాలు నిబంధనలకు రూపకల్పన చేసి వాటిని అమలు చేస్తూ వైద్య నిపుణులు సేవలు అందించే సమయంలో అనుసరించవలసిన నైతిక ప్రవర్తనా నియమావళిని ఎన్ఎంసి అమలు చేస్తుంది.
రహదారి రవాణా, హైవేల మంత్రిత్వ శాఖ
దృఢమైన వాహనాలు మరియు ద్విచక్ర వాహనాలను రవాణా చేయడానికి గరిష్టంగా మూడు డెక్లను కలిగిన ట్రైలర్ల కోసం నోటిఫికేషన్ జారీ
రోడ్డు రవాణా మరియు రహదారుల మంత్రిత్వ శాఖ 25 ఫిబ్రవరి 2022న సెంట్రల్ మోటార్ వెహికల్స్ రూల్స్ 1989లోని 93వ నిబంధనను సవరించడానికి నోటిఫికేషన్ను విడుదల చేసింది, దీని ద్వారా దృఢమైన వాహనాలు మరియు ట్రైలర్లు ద్విచక్ర వాహనాలను రవాణా చేయడానికి డ్రైవర్ క్యాబిన్ మీదుగా గరిష్టంగా మూడు డెక్లను కలిగి ఉంటాయి, లోడ్ బాడీ ప్రొజెక్ట్ చేయబడదు. ఇది ద్విచక్ర వాహనాల క్యారేజీ సామర్థ్యాన్ని 40-50% పెంచుతుంది.
(పూర్తి వివరాలను వీక్షించేందుకు ఇక్కడ క్లిక్ చేయండి
యు పి ఎస్ సి
ఇంజినీరింగ్ సర్వీసెస్ ఎగ్జామినేషన్ 2022 రిజర్వ్ జాబితా
23.12.2022 నాటి పత్రిక ప్రకటన ద్వారా విడుదలైన ఇంజినీరింగ్ సర్వీసెస్ ఎగ్జామినేషన్ 2022 ఫలితాల్లో, మెరిట్ ప్రకారం ఉద్యోగ నియామకం ఇవ్వడానికి 213 మంది అభ్యర్థులను సిఫార్సు చేస్తూ జాబితా విడుదలైంది.
ఇంజినీరింగ్ సర్వీసెస్ ఎగ్జామినేషన్ 2022 నిబంధనల్లోని 13 నిబంధన, 13 నిబంధన ప్రకారం, మెరిట్ క్రమంలో ఏకీకృత రిజర్వ్ జాబితాను కూడా కమిషన్ నిర్వహించింది.
ఇప్పుడు, టెలికమ్యూనికేషన్స్ మంత్రిత్వ శాఖ ఆధ్వర్యంలోని టెలికమ్యూనికేషన్ విభాగం చేసిన అభ్యర్థన ప్రకారం, మిగిలిన ఖాళీలను భర్తీ చేయడానికి ఇంజినీరింగ్ సర్వీసెస్ ఎగ్జామినేషన్ 2022 ఆధారంగా 33 మంది అభ్యర్థులను  కమిషన్ సిఫార్సు చేసింది. అభ్యర్థుల జాబితా ఇక్కడ జత చేయడమైనది. టెలికమ్యూనికేషన్ విభాగం ఈ అభ్యర్థులను నేరుగా సంప్రదిస్తుంది.
ఫలితాల కోసం ఇక్కడ క్లిక్ చేయండి:
<><><><><>
(Visitor Counter : 85
ప్రధాన మంత్రి కార్యాలయం
నారీ శక్తి ని ఉత్సవం గా జరుపుకోవడానికిసంబంధించి ‘మన్ కీ బాత్’  కార్యక్రమం లో చేసిన ప్రస్తావనల ను ప్రముఖం గా ప్రకటించిన ప్రధాన మంత్రి
మహిళ ల అంతర్జాతీయ దినం ఈ రోజు న జరుపుకొంటున్న సందర్భం లో, ప్రధాన మంత్రి శ్రీ నరేంద్ర మోదీ ‘మన్ కీ బాత్’  కార్యక్రమం లోని కొన్ని అంశాల ను గురించి వెల్లడి చేశారు. ఆ అంశాలు మహిళల కు సాధికారిత కల్పన తాలూకు వివిధ పార్శ్వాల ను కళ్లకు కడుతున్నాయి. అంతే కాకుండా, అట్టడుగు స్థాయి లో మార్పుల ను తీసుకు వచ్చిన అటువంటి ప్రేరణమూర్తులైన మహిళ ల జీవన యాత్ర ను గురించి చాటుతున్నాయి.
ప్రధాన మంత్రి ఒక ట్వీట్ లో -
‘‘ #MannKiBaat  కార్యక్రమం తాలూకు వేరు వేరు ఎపిసోడ్ లలో, మనం మహిళల సశక్తీకరణ కు సంబంధించిన విభిన్నమైన పార్శ్వాల ను గురించి తెలుసుకొన్నాం. అంతేకాదు, అట్టడుగు స్థాయి లో మార్పుల ను తీసుకు వచ్చిన అటువంటి మహిళల ప్రేరణాత్మక జీవన యాత్రల ను గురించి కూడా ప్రముఖం గా చెప్పుకొన్నాం.
ఇక్కడ ఒక వీడియో ఉంది. అందు లో ‘మన్ కీ బాత్’  కార్యక్రమం ఏ విధం గా మన నారీ శక్తి ని గురించి గొప్పగా చెప్పిందీ గమనించవచ్చు. https://twitter.com/i/status/1501046154767011841’’ అని పేర్కొన్నారు.
DS
(
గనుల మంత్రిత్వ శాఖ
రెండు కొత్త ఇనుప ఖనిజ గనులలో ఉత్పత్తి కార్యకలాపాలను ప్రారంభించిన కేంద్ర గనుల శాఖ మంత్రి శ్రీ ప్రహ్లాద్జోషి
కేంద్ర గనుల శాఖ మం్రతి శ్రీ ప్రహ్లాద్ జోషి, ఒడిషా ముఖ్యమంత్రి శ్రీ నవీన్ పట్నాయక్ లు ఈ రోజు ఒడిషా కు చెందిన రెండు కొత్త ఇనుప ఖనిజ గనులైన జిలింగ్-లంగ్లోటా ఇనుప ఖనిజ గని బ్లాక్, గువాలి ఇనుప ఖనిజ బ్లాక్లలో ఉత్పత్తిని ప్రారంభించారు. రంఎడు గనుల ఉత్పత్తి సామర్ధ్యం నెలకు 15 లక్షల టన్నులు. ఇవి సుమారు 275 మిలియన్ టన్నుల ఇనుప ఖనిజ నిల్వలు కలిగి ఉన్నాయి. రాజ్యసభ సభ్యుడు శ్రీ అశ్విని వైష్ణవ్ కూడా ఈ కార్యక్రమంలో పాల్గొన్నారు. వీడియో కాన్ఫరెన్సింగ్ ద్వారా దీనిని ఏర్పాటు చేశారు.
ఈ బ్లాకులను ఇటీవల ఒడిషా మైనింగ్ కార్పొరేషన్ కి రిజర్వు చేశారు. ఇది ప్రభుత్వ రంగ సంస్థ. రాష్ట్రప్రభుత్వం కేంద్రప్రభుత్వానికి అభ్యర్థన చేసుకున్న పట్టుమని 25 రోజుల వ్యవధిలోనే ,ఒడిషాలో ఇనుప ఖనిజానికి కొరతను తగ్గించేందుకు వీటిని ఒడిషాకు రిజర్వు చేశారు.
“ ఈ గనులు చిన్న పరిశ్రమలకు సరఫరాలను స్థిరీకరించడంలో సహాయపడతాయి. ఇవి రాష్ట్రంలో పెద్ద ఎత్తున ఉపాధి కల్పనకు దోహదపడనున్నాయి. రెండు గనులు ఏటా సుమారు 4000 కోట్ల రూపాయల నుంచి 5000 కోట్ల రూపాయల రాబడిని ఒడిషా రాష్ట్రానికి తెచ్చిపెట్టనున్నాయి” అని జోషి తెలిపారు. మరిన్ని గనులను వేలం పరిథిలోకి తీసుకురావలసిందిగాను అలాగే పనిచేయని గనులను తిరిగి పనిచేయించాల్సిందిగా ఆయన ఒడిషా ముఖ్యమంత్రిని కోరారు.ఇది రాష్ట్రానికి రాబడి తీసుకు వస్తుందని , ఉత్పత్తి పెరుగుతుందని అన్నారు.
దేశాన్ని ఖనిజ ఉత్పత్తిలో ఆత్మనిర్భర్ చేసేందుకు ప్రధానమంత్రి శ్రీ నరేంద్రమోదీ దార్శనికతను సాకారం చేసేందుకు ఒడిషా ప్రభుత్వానికి పూర్తిస్థాయిలో సహకారం అందించనున్నట్టు ఆయన తెలిపారు. ఒఎంసి కార్యకలాపాలు మార్కెట్ స్థిరీకరణకు ,రాష్ట్రంలో ఇనుప ఖనిజం అందుబాటుకు ఎంతగానో దోహదపడనున్నట్టు ఆయన తెలిపారు. ఈ గనులలో ఇనుప ఖనిజ ఉత్పత్తి ప్రారంభంతో రాష్ట్రంలో , మొత్తంగా దేశంలో, ఇనుప ఖనిజం కొరత చాలా వరకు తీరనున్నది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాల తాజా సమాచారం – 179వ రోజు
దేశవ్యాప్తంగా 38.50 కోట్లు దాటిన టీకా డోసుల పంపిణీ
ఈ రోజు సాయంత్రం 7 వరకు 34.10 లక్షలకు పైగా టీకాలు
18-44 వయోవర్గానికి దాదాపు 12 కోట్ల టీకా డోసుల పంపిణీ
భారత దేశపు మొత్తం కోవిడ్ టీకా డోసుల పంపిణీ 38.50 కోట్లు దాటింది. ఈ ఉదయం 7 గంటలవరకు అందిన సమాచారం ప్రకారం 38,50,19,469 డోసుల పంపిణీ జరిగింది. జూన్ 21 నుంచి సార్వత్రిక టీకాల కార్యక్రమం మొదలుకాగా. గత 24 గంటల్లో 34,10,974 టీకాలిచ్చినట్టు సాయంత్రం 7 గంటలకు అందిన సమాచారం తెలియజేస్తోంది.
ఈ రోజు 18-44 వయోవర్గంలో 15,49,982 మంది లబ్ధిదారులు మొదటి డోస్ టీకాలు తీసుకున్నారు. అదే వయోవర్గంలో 1,19,121 మంది రెండో డోస్ తీసుకున్నారు. దీంతో మూడో దశ టీకాల కార్యక్రమంలో భాగంగా 37 రాష్ట్రాలు, కేంద్రపాలిత ప్రాంతాలకు చెందిన ఈ వయోవర్గం వారు ఇప్పటిదాకా తీసుకున్న మొదటి డోసుల సంఖ్య 11,59,50,619 కు, రెండో డోసుల సంఖ్య 40,19,089 కు చేరింది. ఇందులో ఎనిమిది రాష్ట్రాలు –బీహార్, గుజరాత్, కర్నాటక, మధ్యప్రదేశ్, మహారాష్ట్ర, రాజస్థాన్, తమిళనాడు, ఉత్తరప్రదేశ్ మొదటి డోస్ కింద 18-44 వయోవర్గంలో 50 లక్షలకు పైగా టీకాలు ఇచ్చాయి. అదేవిధంగా ఆంధ్రప్రదేశ్, అస్సాం, చత్తీస్ గఢ్, ఢిల్లీ, హర్యానా, హిమాచల్ ప్రదేశ్, జమ్మూ-కశ్మీర్, జార్ఖండ్, కేరళ, ఒడిశా, పంజాబ్, తెలంగాణ, ఉత్తరాఖండ్, పశ్చిమ బెంగాల్ రాష్ట్రాలలో పదేసి లక్షలకు మించి ఈ లబ్ధిదారులు టీకాలు తీసుకున్నారు. ఆ వివరాలు రాష్ట్రాలవారీగా ఈ క్రింది పట్టికలో ఉన్నాయి:
|
|
సంఖ్య
|
|
రాష్ట్రం
|
|
మొదటి డోస్
|
|
రెండో డోస్
|
|
1
|
|
అండమాన్, నికోబార్ దీవులు
|
|
64726
|
|
64
|
|
2
|
|
ఆంధ్రప్రదేశ్
|
|
2477281
|
|
47291
|
|
3
|
|
అరుణాచల్ ప్రదేశ్
|
|
307796
|
|
275
|
|
4
|
|
అస్సాం
|
|
3185977
|
|
150350
|
|
5
|
|
బీహార్
|
|
7144949
|
|
119629
|
|
6
|
|
చండీగఢ్
|
|
240840
|
|
1012
|
|
7
|
|
చత్తీస్ గఢ్
|
|
3060719
|
|
84768
|
|
8
|
|
దాద్రా, నాగర్ హవేలి
|
|
201037
|
|
144
|
|
9
|
|
డామన్, డయ్యూ
|
|
157601
|
|
659
|
|
10
|
|
ఢిల్లీ
|
|
3305073
|
|
203981
|
|
11
|
|
గోవా
|
|
439612
|
|
9725
|
|
12
|
|
గుజరాత్
|
|
8619729
|
|
271658
|
|
13
|
|
హర్యానా
|
|
3723005
|
|
168299
|
|
14
|
|
హిమాచల్ ప్రదేశ్
|
|
1196893
|
|
2223
|
|
15
|
|
జమ్మూ, కశ్మీర్
|
|
1149114
|
|
42409
|
|
16
|
|
జార్ఖండ్
|
|
2715635
|
|
101600
|
|
17
|
|
కర్నాటక
|
|
8258133
|
|
240387
|
|
18
|
|
కేరళ
|
|
2335587
|
|
163201
|
|
19
|
|
లద్దాఖ్
|
|
86236
|
|
6
|
|
20
|
|
లక్షదీవులు
|
|
23660
|
|
57
|
|
21
|
|
మధ్యప్రదేశ్
|
|
10356511
|
|
467913
|
|
22
|
|
మహారాష్ట్ర
|
|
8737844
|
|
375386
|
|
23
|
|
మణిపూర్
|
|
350941
|
|
628
|
|
24
|
|
మేఘాలయ
|
|
335784
|
|
175
|
|
25
|
|
మిజోరం
|
|
321619
|
|
490
|
|
26
|
|
నాగాలాండ్
|
|
279141
|
|
338
|
|
27
|
|
ఒడిశా
|
|
3733887
|
|
190824
|
|
28
|
|
పుదుచ్చేరి
|
|
218653
|
|
1235
|
|
29
|
|
పంజాబ్
|
|
2063253
|
|
51140
|
|
30
|
|
రాజస్థాన్
|
|
8295140
|
|
154469
|
|
31
|
|
సిక్కిం
|
|
267056
|
|
94
|
|
32
|
|
తమిళనాడు
|
|
6586629
|
|
220895
|
|
33
|
|
తెలంగాణ
|
|
4790906
|
|
223278
|
|
34
|
|
త్రిపుర
|
|
936988
|
|
14469
|
|
35
|
|
ఉత్తరప్రదేశ్
|
|
13314357
|
|
394194
|
|
36
|
|
ఉత్తరాఖండ్
|
|
1657210
|
|
40942
|
|
37
|
|
పశ్చిమ బెంగాల్
|
|
5011097
|
|
274881
|
|
|
|
మొత్తం
|
|
115950619
|
|
4019089
మానవ వనరుల అభివృద్ధి మంత్రిత్వ శాఖ
‘కాశీ తమిళ సంగమం’ కార్యక్రమానికి హాజరై, ‘త్రివేణి సంగమం’లో పవిత్ర స్నానం చేసిన తమిళనాడు విద్యార్థులు
ప్రయాగ్రాజ్ నగరంలో, చుట్టుపక్కల ఉన్న వివిధ చారిత్రక ప్రాంతాలను సందర్శించిన విద్యార్థి బృందం
తమిళనాడుకు చెందిన విద్యార్థుల బృందం ప్రయాగ్రాజ్ నగరాన్ని సందర్శించడంతో, ‘సంగం నగరి’లోని ‘కాశీ తమిళ సంగమం’ మార్మోగింది. 'సంగం ఘాట్' చేరుకున్న విద్యార్థుల బృందంలో ఉత్సాహం పరవళ్లు తొక్కింది. 'హర్హర్ మహాదేవ్', 'భారత్ మాతా కీ జై' నినాదాలు చేశారు. ప్రయాగ్రాజ్ స్థానికులు విద్యార్థి బృందానికి హృదయపూర్వకంగా స్వాగతం పలికారు.
'త్రివేణి సంగమం' వద్ద పవిత్ర స్నానం చేసిన తర్వాత, విద్యార్థుల బృందం 'సంగం' ఒడ్డున ఉన్న 'హనుమాన్ జీ'ని సందర్శించారు. ఆ తర్వాత 'శ్రీ ఆదిశంకర విమాన మండపాన్ని’ కూడా సందర్శించారు.
విద్యార్థుల కోసం జిల్లా యంత్రాంగం ప్రయాగ్రాజ్లో విస్తృత ఏర్పాట్లు చేసింది. జిల్లా అధికారులు విద్యార్థులను ప్రయాగ్రాజ్ నగరంలో, చుట్టుపక్కల ఉన్న వివిధ ప్రదేశాలకు తీసుకెళ్లారు. అక్షయవత్ , చంద్రశేఖర్ ఆజాద్ పార్క్, ప్రయాగ్రాజ్ మ్యూజియం, శ్రీ స్వామినారాయణ మందిర్కు తీసుకెళ్లారు. 'సంగం నగరి'లో పర్యటనను ముగించుకున్న తమిళనాడు విద్యార్థుల బృందం అయోధ్యకు బయలుదేరింది.
అయోధ్యకు బయలుదేరే సమయంలోనూ విద్యార్థులు ఉత్సాహంగా కనిపించారు. సందర్శించిన వివిధ ప్రాంతాల్లో ఫొటోలు, సెల్ఫీలు తీసుకున్నారు. ఆయా ప్రాంతాల చరిత్ర గురించి మరింత తెలుసుకోవడానికి ఆసక్తి కనబరిచారు. భాషాపరమైన ఇబ్బందులు రాకుండా చూసేందుకు, ప్రత్యేక చర్యలు తీసుకున్న జిల్లా యంత్రాంగం తమిళ భాష & సంస్కృతి మీద అవగాహన ఉన్న అధికారులను ఎంపిక చేసి విద్యార్థులతో పంపింది.
వ్యవసాయ మంత్రిత్వ శాఖ
లాక్డౌన్ నేపథ్యంలోనూ దేశవ్యాప్తంగా చురుగ్గా సాగుతున్న గోధుమ పంట కోతలు
- రబీ 2020-21 సీజన్లో పప్పుధాన్యాలు, నూనె గింజల సేకరణలోనూ పురోగతి ఉంది
లాక్డౌన్ నేపథ్యంలో దేశ వ్యాప్తంగా గోధుమ పంట కోతలు చురుగ్గా సాగుతున్నాయి. 2020 ఖరీఫ్ వేళ పంటల కోతలు మరియు నూర్పిడికి సంబంధించి సర్కారు జారీ చేసిన ఎస్ఓపీలను రైతులు, కార్మికులు పాటిస్తున్నారు. ఈ కోవిడ్-19 కఠిన సమయంలో రైతులు, వ్యవసాయ కార్మికుల ఆరోగ్యాన్ని కాపాడటానికి మరియు కరోనా వైరస్ వ్యాప్తిని నివారించడానికి భారత ప్రభుత్వం వ్యవసాయ, సహకార మరియు రైతుల సంక్షేమ శాఖ దేశంలోని వివిధ రాష్ట్రాలకు ఎస్ఓపీలను పంపిణీ చేసింది. రాష్ట్రాలందించిన నివేదికల ప్రకారం మధ్యప్రదేశ్లో 98-99 శాతం గోధుమ పంట కోత పూర్తయింది. రాజస్థాన్లో 92-95 శాతం, ఉత్తర ప్రదేశ్ రాష్ట్రంలో 85-88 శాతం, హర్యానాలో 55-60 శాతం, పంజాబ్లో 60-65 శాతం, ఇతర రాష్ట్రాల్లో 87-88 శాతం మేర పంట కోతలు పూర్తయ్యాయి. 2020-21 రబీ సీజన్లో మద్దతు ధర పథకం  కింద రైతుల నుంచి కనిష్ఠ మద్దతు ధర  వద్ద పప్పు ధాన్యాలు, నూనె గింజల సేకరణ కర్ణాటక, ఆంధ్రప్రదేశ్, తెలంగాణ, రాజస్థాన్, మహారాష్ట్ర, ఉత్తర ప్రదేశ్ మరియు హర్యానాలో జోరుగా ముందుకు సాగుతోంది. లాక్డౌన్ సమయంలో ఈ పంటల సేకరణ కింది విధంగా ఉంది:
(- ఆంధ్రప్రదేశ్, తెలంగాణ, రాజస్థాన్, మహారాష్ట్ర, ఉత్తర ప్రదేశ్ వంటి ఐదు రాష్ట్రాల నుండి 72,415.82 ఎంటీల శనగలను సేకరించారు.
- 1,20,023.29 ఎంటీల కందులను తమిళనాడు, తెలంగాణ, ఆంధ్రప్రదేశ్, మహారాష్ట్ర, కర్ణాటక, గుజరాత్ మరియు ఒడిశాతో సహా 7 రాష్ట్రాల నుండి సేకరించడం జరిగింది.
- రాజస్థాన్, ఉత్తర ప్రదేశ్ మరియు హర్యానా 3 రాష్ట్రాల నుండి 1,83,400.87 ఎంటీల ఆవాలు సేకరించారు. కాగా, నేషనల్ హార్టికల్చర్ బోర్డ్  దేశ వ్యాప్తంగా 618 ఎన్హెచ్బీ గుర్తింపు పొందిన నర్సరీల నుండి పండ్లు మరియు కూరగాయాలు “అందుబాటులో ఉన్న మొక్కల పెంపకం” పై సమాచారాన్ని సేకరించింది. ఈ సమాచారాన్ని కాన్ఫెడరేషన్ ఆఫ్ ఇండియన్ హార్టికల్చర్ , కమోడిటీ బేస్డ్ గ్రోయర్స్ అసోసియేషన్స్, స్టేట్ హార్టికల్చర్ మిషన్లు, ఎన్హెచ్బీ స్టేట్ కార్యాలయాలు మరియు అన్ని సంబంధిత భాగస్వామ్య పక్షాల వారికి అందజేయడమైంది. రానున్న సీజన్లో రైతులు ఎంపిక చేసుకున్న మొక్కలను సేకరించడానికి వీలుగా ఎన్హెచ్బీ ఈ సమాచారాన్ని వెబ్సైట్  లో అప్లోడ్ చేసింది.
మంత్రిమండలి
బాహ్య అంతరిక్షాన్ని శాంతియుత ప్రయోజనాలకు వినియోగించుకోవడంలో భారతదేశానికి, భూటాన్ కు మధ్య సహకారం అంశానికి సంబంధించిన ఎమ్ఒయు కు ఆమోదం తెలిపిన మంత్రిమండలి
బాహ్య అంతరిక్షాన్ని శాంతియుత ప్రయోజనాల కోసం వినియోగించుకోవడంలో సహకరించుకోవడం అనే అంశంపై భారతదేశ గణతంత్ర ప్రభుత్వానికి, రాయల్ గవర్నమెంట్ ఆఫ్ భూటాన్ కు మధ్య 2020 వ సంవత్సరం నవంబరు 19 వ తేదీ న బెంగళూరు/థింపూ లలో ఇరు పక్షాలు సంతకాలు చేసి ఒక పక్షానికి మరొక పక్షం ఇచ్చి పుచ్చుకొన్న అవగాహన పూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన ఈ రోజున జరిగిన కేంద్ర మంత్రివర్గ సమావేశం ఆమోదం తెలిపింది.
అంశాల వారీగా వివరాలు:
ఈ ఎమ్ఒయు తో భూమి తాలూకు రిమోట్ సెన్సింగ్; శాటిలైట్ కమ్యూనికేశన్, శాటిలైట్ ఆధారిత మార్గదర్శనం; అంతరిక్ష విజ్ఞానశాస్త్రం, గ్రహ సంబంధిత అన్వేషణ; అంతరిక్ష నౌక, స్పేస్ సిస్టమ్స్, గ్రౌండ్ సిస్టమ్ ల ఉపయోగం; మరియు అంతరిక్ష సాంకేతిక విజ్ఞాన వినియోగం వంటి సంభావ్య హితం ముడిపడ్డ రంగాలలో భారతదేశం, భూటాన్ లు పరస్పర సహకారాన్ని కొనసాగించడానికి మార్గం సుగమం అవుతుంది.
ఈ ఎమ్ఒయు ఒక సంయుక్త కార్యాచరణ సమూహం ఏర్పాటుకు దోహదపడుతుంది. డిఒఎస్/ ఐఎస్ఆర్ఒ లకు చెందిన సభ్యులు, భూటాన్ సమాచార, కమ్యూనికేశన్స్ మంత్రిత్వ శాఖ సభ్యులు దీనిలో సభ్యత్వం కలిగివుంటారు. ఈ సమూహం కార్యాచరణ కు ఒక కాల పరిమితి ని, సాధనాలు సహా కార్య ప్రణాళిక ను రూపొందించడం పై కసరత్తు చేస్తుంది.
అమలు సంబంధిత వ్యూహం, లక్ష్యాలు:
ఇరు పక్షాలు సంతకాలు చేసిన ఎమ్ఒయు కార్యాచరణ కు కాల పరిమితి ని, సాధనాలు సహా కార్య ప్రణాళిక పై కసరత్తు చేయడం కోసం సహకారానికి సంబంధించిన నిర్ధిష్ట రంగాలలో ఆచరణ వ్యవస్థ ను ఏర్పాటు చేయడం జరుగుతుంది. అంతే కాక ఒక సంయుక్త కార్యాచరణ సమూహాన్ని కూడా నియమించడం జరుగుతుంది.
ముఖ్య ప్రభావం:
ఎమ్ఒయు తో భూమి రిమోట్ సెన్సింగ్; శాటిలైట్ కమ్యూనికేశన్; శాటిలైట్ ఆధారిత మార్గదర్శనం; అంతరిక్ష విజ్ఞానశాస్త్రం; బాహ్య అంతరిక్ష అన్వేషణ ల రంగం లో సహకరించుకొనేందుకు ఉన్న సంభవనీయతను గుర్తించేందుకు ప్రోత్సాహం అందుతుంది.
లబ్ధిదారుల సంఖ్య:
ఈ ఎమ్ఒయు ద్వారా రాయల్ గవర్నమెంట్ ఆఫ్ భూటాన్ సహకారం తో మానవాళి లబ్ధికి గాను అంతరిక్ష సాంకేతిక విజ్ఞానాన్ని ఉపయోగించుకొనే రంగంలో సంయుక్త కార్యాచరణ కు ఉత్తేజాన్ని సమకూర్చడం జరుగుతుంది. ఈ విధంగా, దేశంలోని అన్ని వర్గాలు, అన్ని ప్రాంతాలు లాభపడతాయి.
పూర్వరంగం:
భారతదేశం, భూటాన్ లు ఒక లాంఛనప్రాయ రోదసీ సహకారాన్ని నెలకొల్పుకొనే అంశం పై చర్చిస్తూ వచ్చాయి. అంతరిక్ష సహకారానికి ఉద్దేశించిన ఒక అంతర్ ప్రభుత్వ ఎమ్ఒయు కు సంబంధించిన ఒక ముసాయిదా ను 2017 వ సంవత్సరం నవంబరు లో విదేశీ వ్యవహారాల మంత్రిత్వ శాఖ కు అందజేసి, తదుపరి దశ లో దానిని భూటాన్ పరిశీలనకు కూడా ఇవ్వాలని తలపెట్టారు. ఈ ముసాయిదా తో పాటు సహకారానికి సంబంధించిన ఇతర ప్రతిపాదనలపైన కూడా 2020 వ సంవత్సరం ఫిబ్రవరి లో నిర్వహించిన ఒక ద్వైపాక్షిక సమావేశం లో కూలకషం గా చర్చించడమైంది.
దౌత్య మార్గాలలో మరిన్ని సార్లు సంప్రదింపులు జరిగాక ఉభయ పక్షాలు ఎమ్ఒయు తాలూకు ఒక ఆచరణీయ ముసాయిదా ను ఖరారు చేసి, దానిని అంతర్గత ఆమోద ప్రక్రియ కోసం నివేదించడమైంది. అవసరమైన ఆమోదాలను పొందిన తరువాత, ఎమ్ఒయు పై ఉభయ పక్షాలు 2020 వ సంవత్సరం నవంబర్ 19 వ తేదీ న సంతకాలు పెట్టి, ఆ పత్రాన్ని ఒక పక్షం మరొక పక్షానికి ఇచ్చి పుచ్చుకోవడం జరిగింది.